**MINISTARSTVO FINANCIJA**

**ZAGREB, KATANČIĆEVA 5**

**MATIČNI BROJ. 03205991**

**OIB: 18683136487**

**BROJ RKP-a: 20157**

**RAZINA: 12**

**RAZDJEL: 025**

**ŠIFRA DJELATNOSTI: 8411 OPĆA DJELATNOST JAVNE UPRAVE**

**ŠIFRA ŽUPANIJE: 21**

**ŠIFRA GRADA: 133**

**OZNAKA RAZDOBLJA: 2021-12**

**BILJEŠKE UZ KONSOLIDIRANA FINANCIJSKA IZVJEŠĆA**

**MINISTARSTVA FINANCIJA ZA 2021. GODINU**

**ZAKONODAVNI OKVIR**

* Zakon o proračunu (Narodne novine, br. [87/08](http://www.nn.hr/clanci/sluzbeno/2008/2791.htm), [136/12](http://narodne-novine.nn.hr/clanci/sluzbeni/2012_12_136_2878.html) i [15/15](http://narodne-novine.nn.hr/clanci/sluzbeni/2015_02_15_277.html))
* Zakon o izvršavanju Državnog proračuna Republike Hrvatske za 2021. (Narodne novine, br.135/20, 69/21 i 122/21)
* Pravilnik o financijskom izvještavanju u proračunskom računovodstvu (Narodne novine, 3/15, 93/15, 135/15, 2/17, 28/17, 112/18, 126/19, 145/20 i 32/21)
* Pravilnik o proračunskom računovodstvu i računskom planu (Narodne novine, br. 124/14, 115/15, 87/16, 3/18, 126/19 i 108/20)
* Pravilnik o proračunskim klasifikacijama (Narodne novine, br. 6/10, 120/13 i 01/20)

U konsolidiranim financijskim izvještajima obuhvaćene su sljedeće glave u razdjelu 025 Ministarstvo financija:

* Glava 02505 Ministarstvo financija, RKP 20157
* Glava 02510 Carinska uprava, RKP 20165
* Glava 02515 Porezna uprava, RKP 20181
* Glava 02540 Agencija za reviziju sustava provedbe programa Europske unije, RKP 43732, OIB 94432282335, MB 02400774
* Glava 02555 Odbor za standarde financijskog izvještavanja, RKP 49286, OIB 58499994900, MB 02052644

**BILJEŠKE UZ BILANCU**

1. AOP 027 Prijevozna sredstva u pomorskom i riječnom prometu su na dan 1. siječnja 2021. godine iznosila 6.012.003 kune, dok su ista na dan 31. prosinca 2021. godine iznosila 2.987.665 kuna. Smanjenje se odnosi na rashod dvaju morskih brodova Carinske uprave.

1. AOP 052 Građevinski objekti u pripremi - navedena ulaganja odnose se na izgradnju i dodatna ulaganja na graničnim prijelazima Orah, Bajakovo, Gabela Polje, Sebišina i Unka, kao i na dodatna ulaganja na objektima Carinske i Porezne uprave.
2. AOP 056 Ostala nematerijalna proizvedena imovina u pripremi – odnosi se na ulaganja u aplikaciju Registar korisnika proračuna i izvanproračunskih korisnika i aplikaciju za financijsko izvještavanje – RKPFI koja bi trebala omogućiti digitalno podnošenje financijskih izvještaja.
3. AOP 068 Novac na računu kod inozemnih poslovnih banaka – predstavlja novčana sredstva na deviznom računu Ministarstva financija namijenjenom za pokriće alikvotnog dijela troškova Stalnog predstavništva Republike Hrvatske u Bruxellesu.
4. AOP 079 Potraživanja za više plaćene poreze i doprinose – na dan 1. siječnja 2021. iznosila su 117.378 kuna, a 31. prosinca 2021. iznose 213.625 kuna te odnose na više plaćeni porez i prirez na dohodak po godišnjem obračunu za 2021.godinu.
5. AOP 081 Ostala potraživanja – navedena potraživanja su uvećana zbog toga što je u 2021. godini došlo samo do djelomičnog zatvaranja potraživanja prema HZZO-u, odnosno refundacije naknade plaća za bolovanja iznad 42 dana i bolovanja za ozljede na radu i profesionalne bolesti.
6. AOP 156 Potraživanja proračunskih korisnika za sredstva uplaćena u nadležni proračun i za prihode od HZZO-a na temelju ugovornih obveza - povećanju navedene bilančne pozicije najviše je doprinijela Porezna uprava jer je sukladno uputi Ministarstva financija na računima 16721 izvršen prijenos pozitivnih salda s računa 96 Obračunati prihodi poslovanja. U 2021. godini imamo situaciju da na porezu na dobit, porezu na dodanu vrijednost, spomeničkoj renti te kod poreza na igre na sreću, prebijeno gledano (potraživanja- ispravak vrijednosti potraživanja-obveze za preplate), imamo više sredstava za povrat poreznim obveznicima nego što su nam nesporna potraživanja.
7. AOP 158 Ispravak vrijednosti potraživanja proveden je pretežito za sporno naplative poreze i doprinose, kao i ostala potraživanja Carinske i Porezne uprave sukladno zakonskim propisima.
8. AOP 168 Kontinuirani rashodi budućih razdoblja – sukladno čl. 39 Pravilnika o proračunskom računovodstvu i računskom planu navedeni rashodi ne uključuju se u tekuće izvještajno razdoblje, već se iskazuju kao aktivna vremenska razgraničenja, a najveći dio se odnosi na plaće obračunate za prosinac 2021. godine koje će biti isplaćene u siječnju 2022. te na ostale rashode koji nastaju kontinuirano npr. troškovi komunalnih usluga, energenata, zakupa i slično.
9. AOP 170 Obveze – u strukturi iskazanih obveza najveći udio imaju Carinska i Porezna uprava, a navedeni iznos pretežito predstavljaju obveze prema poreznim obveznicima za više uplaćena sredstva. U Poreznoj upravi dio tih sredstava porezni obveznici koriste kao predujmove, porezni kredit, a manji dio se odnosi na uplate na krive šifre prihoda.
10. AOP 208 Obveze za zajmove od ostalih tuzemnih financijskih institucija izvan javnog sektora predstavljaju obveze za financijski leasing za nabavu službenih vozila u Carinskoj uprava te jedno vozilo u Ministarstvu financija (uži dio). Rast navedenih obveza je u korelaciji s AOP-om 237 Ispravak vlastitih izvora iz proračuna za obveze.
11. AOP 240 Višak prihoda i AOP 244 Manjak prihoda – prebijanjem navedenih bilančnih pozicija na razini razdjela utvrđen je višak prihoda u iznosu od 7.167.891 kuna, a odnosi se na:

* Ostvareni manjak prihoda u užem dijelu Ministarstvo financija u iznosu 2.484.375 kuna
* Ostvareni višak prihoda u Carinskoj upravi u iznosu 3.731.406 kuna
* Ostvareni višak prihoda u Poreznoj upravi u iznosu 5.796.428 kuna
* Ostvareni višak prihoda u Agenciji za reviziju sustava provedbe programa EU u iznosu 124.432 kune
* Odbor za standarde financijskog izvještavanja nije ostvario ni višak ni manjak.

1. AOP 250 i AOP 251 Izvanbilančni zapisi u ukupnom iznosu od 5.364.522.143 kuna odnose se na:

* Ministarstvo financija (uži dio) u iznosu 11.178.171 kuna, a obuhvaća najvećim dijelom primljene bankovne garancije, zadužnice, jamstva za dobro izvršenje posla, garancije za otklanjanje nedostataka u garantnom roku, tuđu imovinu dobivenu na korištenje i potencijalnu obvezu po jednom sudskom sporu.
* Poreznu upravu u iznosu 254.302.374 kuna, a odnosi se na instrumente osiguranja plaćanja i potencijalne obveze po sudskim sporovima u tijeku.
* Carinsku upravu u iznosu 5.099.012.580 kuna, a odnosi se na instrumente osiguranja plaćanja u carinskom poslovanju, dobivena jamstva u poslovanju javne nabave, prisilnu naplatu carina, poreza i trošarina za EU članice, na službena vozila nabavljena putem operativnog leasinga, potencijalne obveze po sudskim sporovima i tuđu imovinu dobivenu na korištenje.
* Agenciju za reviziju sustava provedbe programa EU u iznosu 29.018 kuna, a odnosi se na primljenu bankovnu garanciju i potencijalnu obvezu po jednom sudskom sporu.

**BILJEŠKE UZ IZVJEŠTAJ O PRIHODIMA I RASHODIMA, PRIMICIMA I IZDACIMA**

1. AOP 052 Tekuće pomoći od institucija i tijela EU povećane su pretežito zbog uspješne realizacije projekata u okviru različitih operativnih programa iz Europskih strukturnih fondova, ali djelomično i promjenom načina priznavanja prihoda od EU sredstava sukladno Pravilniku o izmjenama i dopunama Pravilnika o proračunskom računovodstvu i računskom planu (Narodne novine, br. 10/2020) jer se primljena sredstva pomoći više ne evidentiraju kao obveze za primljene predujmove nego kao prihodi.

2. AOP 053 Kapitalne pomoći od institucija i tijela EU – uglavnom se odnose na sufinanciranje troškova nabave rentgen uređaja, opreme i alata kroz projekt Hercule III u Carinskoj upravi, kao i sufinanciranje ulaganja u nabavu računalnog programa u Ministarstvu financija (uži dio) kroz Operativni program Učinkoviti ljudski potencijali 2014-2020.

4. AOP 125 Kapitalne donacije – radi se o primljenoj donaciji Ministarstva financija (uži dio) namještaja i ostale uredske opreme od Hrvatskog instituta za bankarstvo i osiguranje.

5. AOP 131 Prihodi iz nadležnog proračuna za financiranje rashoda za nabavu nefinancijske imovine povećali su se zbog veći kapitalnih ulaganja u Carinskoj i Poreznoj upravi.

6. AOP 151 Plaće za prekovremeni rad – kroz Akcijske planove u Poreznoj upravi pojačan je rad na rješavanju predmeta zaprimljenih u ranijim godinama odnosno povećana je nadzorna aktivnost fiskalizacije prometa s obzirom na oporavak gospodarske aktivnosti.

7. AOP 160 Službena putovanja – navedeni rashodi su zabilježili pad od 32,4% zbog znatno manjeg broja službenih putovanja na koja su bili upućeni službenici zbog epidemije koronavirusa COVID-19 uzrokovane virusom SARS-CoV-2.

8. AOP 165 Uredski materijal i ostali materijalni rashodi – rast navedenih rashoda u odnosu na prethodno izvještajno razdoblje uglavnom je uzrokovan nabavom dezinfekcijskih sredstava i zaštitnih medicinskih maski, ali i zbog smanjenja opsega rada od kuće i povratak na uobičajene radne uvijete u odnosu na prethodno izvještajno razdoblje.

9. AOP 169 Sitni inventar i auto gume – rast navedenih rashoda za 212,5% u odnosu na prethodno razdoblje nastao je zbog ulaganja Carinske uprave u nabavu višenamjenskih noževa za granične prijelaze kroz projekt Hercule III.

9. AOP 171 Službena, radna i zaštitna odjeća i obuća – najveći dio navedenih rashoda odnosi se na nabavu odora carinskih službenika, a dinamika njihove nabave ovisi o rokovima uporabe propisanima Pravilnikom o odorama carinskih službenika Ministarstva financija Carinske uprave (Narodne novine, br. 82/2014. i 34/2015.)

10. AOP 173 Usluge telefona, pošte i prijevoza – u izvještajnom razdoblju bilježe rast od 7,4%, a uglavnom se radi o troškovima poštarine s obzirom na veći broj zahtjeva i upitnika koji su slani prema poreznim obveznicima u sklopu nadzornih aktivnosti Porezne uprave te analiza kao i povećani broj poreznih rješenja vezanih uz porez na dohodak.

11. AOP 174 Usluge tekućeg i investicijskog održavanja – rashodi tekućeg i investicijskog održavanja zabilježili se pad od 18,6 % jer je u prethodnom izvještajnom razdoblju sanirana šteta na poslovnim objektima i opremi Ministarstva financija nastala u potresu u ožujku 2020.godine, a u tekućem izvještajnom razdoblju takvih je rashoda bilo znatno manje.

12. AOP 177 Rashodi za zakupnine i najamnine bilježe pad zbog nabave Microsoft licenci za 2019. i 2020. godinu u prethodnom izvještajnom razdoblju jer Središnji državni ured za središnju javnu nabavu nije u 2019. okončao postupak javne nabave što je rezultiralo uvećanim troškovima, a u ovom izvještajnom razdoblju su oni na svojoj uobičajenoj razini.

13. AOP 178 Zdravstvene i veterinarske usluge – navedeni rashodi bilježe rast od 298,2% zbog refundiranja troškova testiranja službenicima na SARS-CoV-2.

14. AOP 179 Intelektualne i osobne usluge – navedeni rashodi bilježe pad od 62,6% zbog pružanja intelektualnih usluga i podrške u vezi razvoja računalnih sustava Državne riznice te u vezi donošenja pravnih okvira (uredbe) za korisnike državnog proračuna i korisnika jedinica lokalne i područne (regionalne) samouprave nastalih u prethodnom izvještajnom razdoblju, a koji su izostali u ovom. Navedeni pad rashoda vezan je i uz manji broj realiziranih ESF projekata u Poreznoj upravi u ovom izvještajnom razdoblju u odnosu na prethodno.

15. AOP 180 Računalne usluge – rast navedenih rashoda za 19,6% vezan je uz održavanja novih programskih rješenja, unaprijeđenih informacijskih sustava i uspostavljenih registara iz djelokruga rada Ministarstva financija.

16. AOP 189 Troškovi sudskih postupaka – bilježe rast od 17,1% zbog većeg broja obveza za pokretanje stečajnih postupaka u kojima sudjeluje Ministarstvo financija, Porezna uprava te većeg broja ovršnih rješenja na teret Ministarstva financija, Porezne uprave temeljem pravomoćnih i ovršnih sudskih presuda.

17. AOP 190 Ostali nespomenuti rashodi poslovanja – bilježe rast zbog usklađivanja metodologije knjiženja troškova izdavanja digitalnih certifikata od FINE ili drugih povjerljivih izdavatelja certifikata po uputama Državne riznice. Navedeni troškovi su se u prethodnom izvještajnom razdoblju knjižili u okviru računa 32319 Ostale usluge za komunikaciju i prijevoz.

18. AOP 208 Zatezne kamate – navedeni rashodi bilježe rast od 20,1%, a vezani su za sudske postupke u Poreznoj upravi. Tijekom 2021. godine isplaćene su plaće temeljem sudskih rješenja s uključenim zateznim kamatama. Navedene isplate su izvršene na teret izvora 43.

19. AOP 255 Naknade građanima i kućanstvima u novcu – bilježe rast od 15,1%, a odnose se na isplaćene školarine službenicima i namještenicima Ministarstva financija, Porezne uprave.

20. AOP 264 Kapitalne donacije neprofitnim organizacijama – odnose se pretežito na donacije nefinancijske imovine Ministarstva financija (uži dio) dobrovoljnim vatrogasnim društvima i vatrogasnim zajednicama u ukupnom iznosu sadašnje vrijednosti nefinancijske imovine od 1.629.977,45 kuna što je evidentirano i pod AOP 308 Poslovni objekti.

21. AOP 272 Ugovorene kazne i ostale naknade šteta iznosile su 2.468.613 kn i bilježe rast za 789,2% u odnosu na prethodno izvještajno razdoblje, a odnose se na isplate koje je izvršila Carinska uprava temeljem odluka Visokog upravnog suda.

22. AOP 344 Rashodi za nabavu nefinancijske imovine – rastu navedenih rashoda za 18,7% u najvećoj mjeri doprinijela su dodatna ulaganja na poslovnim objektima Porezne i Carinske uprave što je iskazano na AOP 397 Dodatna ulaganja na građevinskim objektima. Osim navedenog Carinska uprava izvršila je nabavu rentgenskog kamionskog uređaja Volvo, koji je financiran iz projekta Hercule III, što je iskazano na AOP-u 368 Instrumenti, uređaji i strojevi te su također nabavljeni novi korisnički uređaji (IP telefoni, multifunkcijski uređaji i sl.) što je doprinijelo rastu AOP-a 365 Komunikacijska oprema.

23. AOP 491 Primljeni zajmovi od ostalih tuzemnih financijskih institucija izvan javnog sektora – odnosi se na zaduživanje putem financijskog leasinga za kupnju službenih vozila u Carinskoj upravi.

24. AOP 601 Otplata glavnice primljenih zajmova od ostalih tuzemnih financijskih institucija izvan javnog sektora – odnosi se na otplatu rata financijskog leasinga kojim je financirana kupnja službenih automobila u Ministarstvu financija (uži dio) i Carinskoj upravi.

25. AOP 636 – AOP 639 odnosi se na:

|  |  |  |  |  |  |  |
| --- | --- | --- | --- | --- | --- | --- |
| Naziv glave unutar razdjela | Preneseni rezultat | | Ostvareni rezultat u izvještajnom razdoblju | | Višak raspoloživ u sljedećem razdoblju | Manjak za pokriće u sljedećem razdoblju |
| Višak | Manjak | Višak | Manjak |
| Ministarstvo financija (uži dio) | 0 | 2.260.961 | 0 | 223.414 | 0 | 2.484.375 |
| Carinska uprava | 0 | 9.007.099 | 12.738.505 | 0 | 3.731.406 | 0 |
| Porezna uprava | 0 | 13.093.326 | 18.889.754 | 0 | 5.796.428 | 0 |
| Agencija za reviziju sustava provedbe programa EU | 0 | 115.383 | 239.815 | 0 | 124.432 | 0 |
| Odbor za standarde financijskog izvještavanja | 0 | 0 | 0 | 0 | 0 | 0 |
| **Ukupan rezultat za  razdjel 025** | **0** | **24.476.769** | **31.868.074** | **223.414** | **7.167.891** | **0** |

Ostala smanjenja rashoda poslovanja i rashoda za nabavu nefinancijske imovine rezultat su racionalnog postupanja sa rashodima u poslovanju, dok je do povećanja došlo zbog dinamike izvršavanja poslova redovne djelatnosti. Kao što je već prethodno spomenuto na dinamiku kretanja pojedinih vrsta rashoda također je utjecala epidemija koronavirusa COVID-19 uzrokovane virusom SARS-CoV-2.

**BILJEŠKE UZ IZVJEŠTAJ O PROMJENAMA U VRIJEDNOSTI I OBUJMU IMOVINE I OBVEZA**

1. AOP 005 Promjene u vrijednosti proizvedene dugotrajne imovine – do smanjenja u vrijednosti navedene imovine za 54.908 kn došlo je zbog rashodovanja imovine te procjene o nerentabilnosti iste u Ministarstvu financija (uži dio) i Agenciji za reviziju sustava provedbe programa EU. Navedena imovina će nakon zbrinjavanja biti isknjižena iz knjigovodstvenih evidencija.

3. AOP 020 Promjene u obujmu neproizvedene dugotrajne imovine – odnosi se na rashodovanu i isknjiženu imovinu u Poreznoj upravi ukupne sadašnje vrijednost u iznosu 2.815.923 kn. Rashodovanje i isknjiženje iz poslovnih evidencija provedeno je temeljem Odluke o rashodovanju dugotrajne nefinancijske imovine i vjerodostojne dokumentacije o njezinom zbrinjavanju.

1. AOP 021 Promjene u obujmu proizvedene dugotrajne imovine – veći dio iskazanog povećanja i smanjenja u obujmu navedene imovine odnosi se na evidentirane poslovne promjene u Agenciji za reviziju sustava provedbe programa EU koja je izvršila zamjenu neispravne kupljene računalne opreme u istom izvještajnom razdoblju što je iskazano istovremeno i kao povećanje i smanjenje u obujmu proizvedene dugotrajne imovine u iznosu od 139.522 kn. Preostali iznos smanjenja u obujmu navedene imovine odnosi se na rashodovanu i isknjiženu neupotrebljivu, uništenu i dotrajalu imovine u Ministarstvu financija (uži dio), dok se preostali iznos povećanja odnosi na preuzeti uredski namještaj od Ureda Vlade Republike Hrvatske za unutarnju reviziju.
2. AOP 023 Sitni inventar i auto gume i AOP 025 Proizvedena kratkotrajna imovina – povećanje u obujmu navedenih vrsta imovine u Ministarstvu financija (uži dio) nastalo je temeljem evidentiranog prijenosa imovine od Državne intervencijske postrojbe CZ Ministarstva unutarnjih poslova u sitnom inventaru u vrijednosti 2.539,04 kn i potrošnom materijalu u vrijednosti 19.320,00 kn, a u svrhu suzbijanja epidemije koronavirusa COVID-19.

**BILJEŠKE UZ IZVJEŠTAJ O RASHODIMA PREMA FUNKCIJSKOJ KLASIFIKACIJI**

1. AOP 004 Financijski i fiskalni poslovi – rashodi za navedenu namjenu u ukupnom iznosu 1.720.440.944 kune obuhvaćaju rashode užeg dijela Ministarstva financija u iznosu 168.063.136 kuna, Carinske uprave u iznosu 564.909.578 kuna, Porezne uprave u iznosu 966.735.306 kuna, Agencije za reviziju sustava provedbe programa EU 20.345.207 kuna i Odbora za standarde financijskog izvještavanja u iznosu 387.717 kuna.
2. AOP 005 Vanjski poslovi – rashodi za navedenu namjenu u ukupnom iznosu od 52.948.434 kune u cijelosti se odnose na Carinsku upravu.

1. AOP 012 Ostale opće usluge – rashodi za navedenu namjenu u ukupnom iznosu od 86.614 kuna u cijelosti se odnose na Carinsku upravu.
2. AOP 070 – Ekonomski poslovi – rashodi za navedenu namjenu u ukupnom iznosu od 805.494 kune u cijelosti se odnose na Poreznu upravu.

Ukupni iznos rashoda iskazanih u Obrascu RAS-funkcijski (AOP 137) odgovaraju ukupno iskazanim rashodima u Obrascu PR-RAS na AOP-u 407, s tim da je AOP 235 nula.

**BILJEŠKE UZ IZVJEŠTAJ O OBVEZAMA**

1. AOP 097 Stanje nedospjelih obveza na kraju izvještajnog razdoblja iznosi 5.751.327.303 kune, a odnose se na obveze Ministarstvo financija (uži dio) u iznosu od 10.461.786 kuna, Carinsku upravu u iznosu 61.919.509 kuna, Poreznu upravu u iznosu 5.677.370.500 kuna, Agenciju za reviziju sustava provedbe programa EU u iznosu 1.574.883 kune i Odbor za standarde financijskog izvještavanja u iznosu 625 kuna.

U postupku konsolidacije obveza razdjela 025 eliminirane su međusobne obveze Ministarstva financija (uži dio) prema Carinskoj upravi za refundirane troškove usluga čuvanja imovine u ukupno iznosu 238.577,55 kn.

**DRŽAVNI TAJNIK**

**Stipe Župan**